kardosdrur/scandi-wiki huggingface dataset:
Kolbotn Fotball

Kolbotn IL Fotball er en underafdeling af sportsklubben Kolbotn IL fra Kolbotn, Norge. Klubben startede med at spille fodbold i 1916 og organiserede fodbold som en halv-selvstyrende underafdeling i 1960.

Kvindernes hold spiller i Toppserien og er en af de mest succesrige i Norge med tre ligatitler (2002, 2005 og 2006) og en pokaltitel (2007).

Mændenes hold spiller i Fjerdedivision (femte række i norsk fodbold), efter at de rykkede ned fra 3. division i 2011. De spillede i 2. division i 1993.

Nylig historie 
{|class="wikitable"
|-bgcolor="#efefef"
! Sæson
! 
! Pos.
! Pl.
! V
! U
! T
! M+
! M-
! P
!Pokal
!Noter
|-
|2006
|TS
|align=right bgcolor=gold|1
|align=right|18||align=right|13||align=right|3||align=right|2
|align=right|76||align=right|17||align=right|42
|kvartfinale
|
|-
|2007
|TS
|align=right bgcolor=silver|2
|align=right|22||align=right|16||align=right|2||align=right|4
|align=right|71||align=right|18||align=right|50
|bgcolor=gold|vinder
|
|-
|2008
|TS
|align=right |4
|align=right|22||align=right|12||align=right|6||align=right|4
|align=right|51||align=right|23||align=right|42
|semifinale
|
|-
|2009
|TS
|align=right bgcolor=cc9966|3
|align=right|22||align=right|16||align=right|2||align=right|4
|align=right|51||align=right|25||align=right|50
|kvartfinale
|
|-
|2010
|TS
|align=right bgcolor=cc9966|3
|align=right|22||align=right|15||align=right|2||align=right|5
|align=right|49||align=right|12||align=right|47
|kvartfinale
|
|-
|2011
|TS
|align=right bgcolor=cc9966|3
|align=right|22||align=right|16||align=right|3||align=right|3
|align=right|59||align=right|26||align=right|51
|semifinale
|
|-
|2012
|TS
|align=right |5
|align=right|22||align=right|9||align=right|7||align=right|6
|align=right|36||align=right|35||align=right|34
|kvartfinale
|
|-
|2013 
|TS
|align=right |6
|align=right|22||align=right|9||align=right|4||align=right|9
|align=right|39||align=right|42||align=right|31
|3. runde
|
|-
|2014 
|TS
|align=right |4
|align=right|22||align=right|13||align=right|0||align=right|9
|align=right|41||align=right|32||align=right|39
|kvartfinale
|
|-
|2015 
|TS
|align=right |5
|align=right|22||align=right|9||align=right|5||align=right|8
|align=right|45||align=right|28||align=right|32
|kvartfinale
|
|-
|2016 
|TS
|align=right |4
|align=right|22||align=right|12||align=right|4||align=right|6
|align=right|32||align=right|17||align=right|40
|semifinale
|
|}

Spillertrup 

Pr. 16. juli 2016.

Referencer 

Kvindefodboldklubber i Norge
Toppserien
Adobe (flertydig)

Adobe kan have flere betydninger:

 Adobe – et byggemateriale
 Adobe Systems – et amerikansk it-firma
 Adobe-bækken (Santa Clara County) – et vandløb i Californien
 Adobe-bækken (Sonoma County) – et vandløb i Californien
Belåningsgrad

Belåningsgrad er den udstrækning, i hvilken en ejendom (f.eks. hus) er belånt.

Eksempel 
Ejendom til 1.000.000 DKK, lån i ejendommen for 800.000 DKK. Belåningsgraden er 80%.

Se også
 Teknisk insolvens
 Gæld

Lån
Musetorn-slægten

Musetorn-slægten (Ruscus) er en lille slægt med færre end 10 arter. De er udbredt i Nordafrika, Mellemøsten og i det sydlige og østlige Europa. Det er tvebo og stedsegrønne buske med stængler, der er omdannet til bladagtige fyllokladier. Fyllokladierne er glatte og læderagtige med parallelle ribber og hel rand. De er aflange til elliptiske med langt udtrukne og skarpe spidser. Begge sider er mørkegrønne. Blomsterne – som er stærkt reducerede – ser ud til at dannes midt på “bladene”. De er tretallige og lysegrønne. Frugterne er røde bær, der ligeledes sidder midt på “bladene”. De indeholder hver 1-2 frø.

 Ruscus androgynus
 Ruscus frutescens
 Ruscus microglossus
 Ruscus racemosus

Note 

Asparges-familien
Bastian Lars Andreasen

Bastian Lars Andreasen (født 28. november 2004) vandt i 2017 MGP med sangen Frikvarter med sine dansere Katrine, Lukas, Casandra og Oliver.

Han er et år senere med i en serie på DR Ultra, hvor han spiller drengen Emil. Emil elsker computerspillene Counter-Strike: Global Offensive og GTA, men han bliver mobbet i serien, fordi han har astma. Han laver et boyband med sine tre bedste venner A.J (Vigga Rohweder), Mikkel (Tobias Burø) og Oliver (Morgan Batchelor). De bliver meget populære og kalder sig BaseBoys.

Referencer

Eksterne henvisninger 
 
 

Sangere fra Danmark
Skuespillere fra Danmark
Vindere af MGP
Jarmen

Jarmen er en by og kommune i det nordøstlige Tyskland, beliggende i Amt Jarmen-Tutow i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 

Jarmen er beliggende ved sydbredden af floden Peene, der i kommunen krydses af motorvejen A 20 med Peenetalbrücke. 19 kilometer nord for Jarmen ligger Greifswald og Grimmen (33 km); Mod øst ligger Gützkow (6 km) og Wolgast (34 km), mod syd  Altentreptow (27 km) og Neubrandenburg (43 km) og mod vest Loitz (19 km) og Demmin (21 km).

I kommunen ligger bydelene og landsbyerne

Eksterne kilder og henvisninger

 Byens side  på amtets websted
 Befolkningsstatistik  

Byer i Mecklenburg-Vorpommern
Kommuner i Mecklenburg-Vorpommern
Amt Jarmen-Tutow
Byer i Kreis Vorpommern-Greifswald
Balasjikha

Balasjikha (, ) er en by i Moskva oblast i Rusland. Byen ligger omkring 20 km øst for Moskva, omkring 1 km øst for MKAD, ved floden Pekhorka, i et område der er kendt for sit unikke system af floder og vandløb. Pekhorkas flodsystem strækker 40 km nord-syd og 20 km øst-vest med mange småsøer og damme, der blev bygget for at levere vandkraft til spinderier og væverier i 1800-tallet.

Byen har  indbyggere. Balasjikha blev grundlagt i  og fik bystatus i 1939.

Referencer

Eksterne henvisninger 

Byer i Moskva oblast
Etableret i 1830
Ferdinand 2. af Portugal

Ferdinand 2. af Portugal (), født som Prins Ferdinand af Sachsen-Coburg og Gotha, (født 29. oktober 1816, Wien, død 15. december 1885, Lissabon) var en tysk prins af Sachsen-Coburg og Gotha, der var konge af Portugal jure uxoris fra 1837 til 1853 som ægtefælle til dronning Maria 2. af Portugal. Han var Portugals regent fra 1853 til 1855.

Referencer 

Konger af Portugal
Huset Sachsen-Coburg og Gotha-Koháry
Katolske monarker
Personer fra Wien
Niels Schwartz

Niels Schwartz (født 11. januar 1670 i Lund, død 1753, begravet 3. april) var en dansk orientalist. Han var søn af Josua Schwartz.

Faderen var professor ved Lunds Universitet. Sønnen har uden tvivl deponeret i Lund, men fulgte faderen, da denne 1677 flygtede til Danmark. Han tænkte aldrig på at studere teologi, men kun på at samle kundskaber, navnlig i de orientalske sprog, og sin trang fik han stillet ved fremmede universiteter og vidtløftige rejser. I 1708 blev han kancelliråd, 1718 assessor i Overhofretten i Norge og endelig 1747 virkelig justitsråd. Stillingen som assessor synes han at have betragtet som en blot og bar værdighed, da han stadig unddrog sig fra at møde i retten. I sin høje alderdom fik han anmodning af Generalkirkeinspektionen om at hjælpe til med en forbedret bibeloversættelse, og han begyndte da på en oversættelse af Salmerne, som han havde færdig 1749. Salmernes 1. bog tillige med de 4 første kapitler af Genesis kom ud 1752 i hans 83. år, og han håbede endnu at kunne fortsætte, men døde følgende år. Han sendte sin oversættelse, der er både på dansk og latin, til pave Benedikt XIV for at vise ham, hvor mange fejl der er i Vulgata. 

Sproget i hans oversættelse er utvivlsomt bedre end i den autoriserede bibeludgave på den tid, men han betænker sig ikke på forklarende tilsætninger, der for det meste er overflødige og ikke altid rigtige. At han, der var ejer af Buskerud, barnløs og rig mand, ikke tidligere har iværksat dette arbejde, er underligt, når man hører hans tanker om sig selv. Han siger: "Der findes ikke et eneste Ord i Evæ Tungemaal, uden at det har sit eget guddommelige Komma eller Sammenføjelsestegn . . . Ingen har til Dato ret forstaaet den Helligaands Commata, Tegn og Hemmeligheder, som den (Skriften) alle Vegne er opfyldt med ... De gammeltestamentlige Commata bevise i ethvert Kapitel selv deres Guddommelighed og ere i alle Maader lige saa guddommelige som Ordene selv." Der må være noget ejendommelig hemmelighedsfuldt ved disse Commata, da han siger, at han kan takke dem for sin forvisning om det evige liv. Med sin hustru, Alhed Maria, født Heins (1675–1748), fik han den betydelige ejendom Buskerud, og til bedste for de til ejendommen hørende børns opdragelse stiftede han med sin hustru 1744 et legat på 1000 rigsdaler.

Kilder 

  

Orientalister fra Danmark
Bibeloversættere
Oversættere fra Danmark
Danskere i 1600-tallet
Danskere i 1700-tallet
Personer fra Lund
William Edward Hartpole Lecky

William Edward Hartpole Lecky (født 26. marts 1838 på Irland, død 22. oktober 1903 i London) var en engelsk historieskriver.

Lecky studerede i Dublin. Han udgav anonymt: The leaders of public opinion in Ireland (1861, ny udgave 1903). Derpå kastede han sig over de åndelige strømningers og sædernes historie, der hidtil kun havde været lidet behandlet, og vandt et stort navn ved sine skrifter på dette område: History of the rise and influence of the spirit of rationalism in Europe (2 bind, 1865, flere gange udkommen på ny, sidste gang 1899) samt History of European morals from Augustus to Charlemagne (2 bind, 1869, 12. udgave 1899). Han gik derefter over til at skildre Englands og sit fædrelands historie efter Macaulays mønster; som denne er han bred og malende, og man mærker stadig hans personlighed gennem skildringen: A history of England in the 18th century (8 bind, 1878—90, ny udgave 1892) og A history of Ireland in the 18th century (5 bind, 1892). Han har endvidere foruden mindre skrifter udgivet Democracy and liberty (2 bind, 1896, ny udgave 1899), der vakte en ikke ringe opsigt. Han optrådte som politiker og valgtes 1895 af Dublins Universitet til medlem af Underhuset; han var liberal unionist. Endelig udgav han: Map of life, conduct and character (1899). Hans hustru Elisabeth Lecky udgav A memoir of William Edward Hartpole Lecky (1909).

Kilder 

 

Historikere fra England
Faglitterære forfattere fra England
Engelsksprogede forfattere
Politikere fra England
Briter i 1800-tallet
Jean-Baptiste Lechevalier

Jean-Baptiste Lechevalier (født 1. juli 1752 i Trelly, Manche, død 2. juli 1836 i Paris) var en fransk arkæolog. 

Lechevalier studerede teologi i Paris, men drog 1784 til Konstantinopel som sekretær hos gesandten Choiseul-Gouffier. Han berejste Italien og Lilleasien, navnlig landskabet Troas, hvor han foretog undersøgelser. I 1790 drog han til London, men gjorde derfra flere lange ture, navnlig til Sverige, Danmark og Rusland. I 1806 blev han ansat ved biblioteket Sainte-Géneviève og døde som dets bestyrer. Af hans skrifter er de vigtigste: Voyage dans la Troade (1800), der fremkaldte en levende opposition i England, og Voyage dans la Propontide et du Pont Euxin (2 bind, 1801). Under pseudonymet Konstantin Koliades skrev han endvidere Ulisse-Homer or a discovery of the true author of the Iliad and Odyssea (1829), hvori han søgte at vise, at Odysseus var de homeriske digtes virkelige forfatter.

Kilder  

  

Arkæologer fra Frankrig
Bibliotekarer fra Frankrig
Faglitterære forfattere fra Frankrig
Fransksprogede forfattere
Franskmænd i 1700-tallet
Franskmænd i 1800-tallet
Wilhelm Leche

Jacob Wilhelm Ebbe Gustaf Leche (født 4. september 1850 i Helsingborg, død 29. januar 1927 i Stockholm) var en svensk zoolog.

Leche blev student i Lund 1870 og dr.phil. 1877. Han var amanuensis ved den geologiske institution 1873—77, 1876—80 docent i zoologi i Lund, blev 1880 lærer og 1884 professor i zoologi ved Stockholms Højskole, ved hvilken han stiftede den zootomiske institution. Leche studerede anatomi i Heidelberg, under Carl Gegenbaur, samt i München og Berlin og desuden embryologi (1883—84) i Messina og Napoli. Han har væsentlig beskæftiget sig med de højere hvirveldyr og leveret en række arbejder over pattedyrenes anatomi; gennem disse arbejder søgte han at begrunde en klarere og rigtigere systematisk opfattelse af forskellige pattedyrordener end den, man tidligere havde. I den senere tid har han væsentlig været beskæftiget med undersøgelser over tandsystemets udvikling og foruden sit hovedværk: Zur Entwicklungsgeschichte des Zahnsystems der Säugethiere (1895) skrevet talrige mindre arbejder over dette emne. Mellem Leches øvrige arbejder kan — foruden hans bearbejdelse af pattedyrene i Bronns Klassen und Ordnungen des Thier-Reichs — særlig 
fremhæves: Über die Säugethiergattung Galeopithecus (1886), Bemerkungen über die Genealogie der Erinaceidæ (1896) samt arbejder over pungdyrenes morfologi. I sit grundsyn på organismerne står Leche som en udpræget talsmand for descendenslæren; dette træder også tydeligt frem i det for større kredse bestemte værk: Människan, hennes uppkomst och utveckling (1909), som både i sit hjemland og i tysk oversættelse er udkommet i et par oplag.

Kilder  

  
  
 

Zoologer fra Sverige
Professorer fra Sverige
Ansatte ved Stockholms Universitet
Faglitterære forfattere fra Sverige
Svenskere i 1800-tallet
Svenskere i 1900-tallet
Personer fra Helsingborg
Hans Grunnet Junker

Hans Grunnet Junker (født 30. april 1875 i Bølling, død 13. december 1948 i Silkeborg) var en dansk gymnastikpædagog.

Junker voksede op som landmandssøn på egnen omkring Kolding. Han fik sin læreruddannelse i 1897 på Vinthers Seminarium i Silkeborg og fungerede derefter som gymnastiklærer. I 1899 begyndte han på den nystartede 1-årig uddannelse i svensk Ling-gymnastik på Statens Gymnastikinstitut i København. Her kom han i forbindelse med gymnastikinspektør K. A. Knudsen  (1864-1949) , der arbejdede på at introducere den svenske gymnastik i de engelske skoler. Junker flyttede til England og assisterede for Knudsen i årene 1905-1910. I 1906 blev Junker gymnastikinspektør i West Riding of Yorkshire. I 1910 oprettede han sit eget “Junkers Gymnastikinstitut” i Silkeborg, hvortil elever kom fra store dele den engelsksprogede verden for at få en gymnastiklederuddannelse.

Referencer

Eksterne henvisninger 
 

Skolefolk fra Danmark
Idrætsledere fra Danmark
Gymnastik i Danmark
Danskere i 1800-tallet
Danskere i 1900-tallet
Sten Grytebust

Sten Michael Grytebust (født 25. oktober 1989) er en professionel fodboldspiller (målmand) fra Norge, der spiller for den norske klub Aalesunds FK. Han har tidligere spillet for de danske superligaklubber OB, F.C. København og Vejle BK

Han spillede i årene 2009-16 for Aalesunds FK, inden han i 2016 blev købt af Odense Boldklub. Han skiftede i 2019 til FCK, hvor han i begyndelsen opnåede spilletid. I sommeren 2021 blev han udlejet til Vejle BK på en halvårig aftale. Efter lejeaftalens udløb blev kontrakten med FCK ophævet, og Grytebust vendte herefter tilbage til Aalesund.

Som landsholdsspiller opnåede han debut for  i 2013.

Karriere

OB 
I sin tid i Odense Boldklub vandt Grytebust Tipsbladets Det gyldne bur to gange.

F.C. København 
Den 7. maj 2019 blev det offentliggjort, at Grytebust fra sommeren 2019 skiftede til F.C. København på 3,5-årig aftale. Grytebust opnåede en del kampe for FCK i efteråret 2019, men blev slået af af Karl-Johan Johnsson og opnåede herefter ikke spilletid for førsteholdet.

Vejle BK 
Den 31. august 2021 blev det offentliggjort, at Grytebust var lejet ud til Vejle BK for efterårssæsonen 2021. Grytebust opnåede 10 kampe for Vejle inden lejemålet udløb og Grytebust vendte tilbage til F.C. København, hvorefter kontrakten blev ophævet.

Referencer

Eksterne henvisninger 

Fodboldlandsholdsspillere fra Norge
Fodboldspillere fra Aalesunds FK
Fodboldspillere fra Odense Boldklub
Fodboldspillere fra Vejle Boldklub
Gunnar Carlquist

Nils Vilhelm Gunnar Carlquist (født 3. februar 1889 i Knästorp i Skåne, død 19. november 1963 i Lund) var en svensk historiker og biblioteksmand.

Carlquist blev student 1906 og dr.phil. 1920 ved Lunds Universitet, andre bibliotekar 1918 og første 1920 ved Lunds Universitetsbibliotek, hvor han 1939–1955 var overbibliotekar. Han har forfattet afhandlinger om Karl XII-tiden i Karolinska förbundets årsbok (1911, 1915) og i det af Samuel Ebbe Bring udgivne værk Karl XII (1918), Carl Fredrik Scheffer och Sveriges politiska förbindelser med Danmark 1752–65 (disputats 1920) med mere samt udgivet blandt andet Ur Henning Hamiltons brefsamling (1–2, 1914), Sockenbeskrifningar från Frosta härad författade af häradets präster 1746–1747 (1920) och Landshöfdingen G. W. Hamilton och hans anteckningar ifrån Karl Johanstiden (1921). Carlquist var hovedredaktør for Svensk uppslagsbok 1929–37 og 1944–55 samt tilhørte redaktionen for Svenskt biografiskt lexikon fra 1938. Han fik 1937 i oppdrag at udgive et nyt herdaminne for Lunds Stift. Efter hans død fortsattes arbejdet af andre og blev færdigt 2006. I 1953 blev han teologisk æresdoktor.

Kilder 

 Einar Naumann:

Litteratur 
 Bibliografi över Gunnar Carlquists tryckta skrifter sammanställd av Rolf Arvidsson. Ystad 1966.
 G. Carlquist, "Lunds stifts herdaminne. Historik och program", i Personhistorisk tidskrift 1943, s. 76-98.
 J. Feuk, "Gunnar Carlquist och Lunds stifts herdaminne", i Personhistorisk tidskrift 1963, s. 134-143.
 I. Brohed, Förord till Lunds stifts herdaminne. Serie II. Biografier 1. Biskopar och domkapitel 1980, s. 7-10.
 Bror Olsson: «Gunnar Carlquist - en stor biblioteksman». Biblioteksbladet'' 1964

Historikere fra Sverige
Bibliotekarer fra Sverige
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Æresdoktorer ved Lunds Universitet
Svenskere i 1900-tallet
Personer fra Skåne
Ugglan
Oskar Thyregod

Otto Oskar Thyregod (født 3. maj 1875 i Ans, død 27. august 1944 i København) var en dansk forfatter og bibliotekar. Han var søn af Christen Andersen Thyregod og far til Ib Thyregod. 

Thyregod blev student 1894, tog 1900 magistergraden i litteraturhistorie; efter nogle års lærergerning ansattes han som bibliotekar i Industriforeningen, hvis store bibliotek Thyregod gav en tidsmæssig indretning. Ved siden af er Thyregod optrådt i litteraturen, dels med romaner, hvoraf de 
betydeligste er de to selvbiografiske Præstens Søn og De unge Aar, dels ved litteraturhistoriske skildringer, således den omfangsrige monografi af digteren Christian Hviid Bredahl (1918).

Kilder

Eksterne henvisninger 
 
 

Litteraturhistorikere fra Danmark
Bibliotekarer fra Danmark
Romanforfattere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Jylland
Morten Axboe

Morten Axboe (født 1946) er en dansk arkæolog. Han var museumsinspektør på Nationalmuseet indtil 30.4.2019 og er især kendt for sine studier af brakteater. Desuden har han bl.a. beskæftiget sig med fremstillingen af bronzepatricerne fra Torslunda og med produktionen af karvsnit-ornamenterede smykker, samt skrevet artikler om guldhornene.

Han blev i 2007 dr.phil. på afhandlingen "Brakteatstudier". Sammen med en del af hans artikler er afhandlingen tilgængelig på Academia.edu.

Morten Axboe er endvidere kendt for at have sat de mange guldfuld, der er gjort i Skandinavien fra første halvdel af 500-tallet i forbindelse med den slørede sol i 536. Han tolker guldfundene som en reaktion på den slørede sol og det fimbulvinter-lignende klima, den medførte. Axboe mener, at de mange guldfund kan ses som ofringer for at formilde guderne og afværge den straf, som fimbulvinteren skulle være udtryk for.

Forfatterskab 

 
 Band 1:1 (1985), . http://daten.digitale-sammlungen.de/~db/0004/bsb00042602/images/ 
 Band 1:2 (1985), . http://daten.digitale-sammlungen.de/~db/0004/bsb00042601/images/ 
 Band 1:3 (1985), . http://daten.digitale-sammlungen.de/~db/0004/bsb00042600/images/ 
 Band 2:1 (1986), . http://daten.digitale-sammlungen.de/~db/0004/bsb00042599/images/ 
 Band 2:2 (1989), . http://daten.digitale-sammlungen.de/~db/0004/bsb00042598/images/ 
 Band 3:1 (1989), . http://daten.digitale-sammlungen.de/~db/0004/bsb00042597/images/ 
 Band 3:2 (1989), . http://daten.digitale-sammlungen.de/~db/0004/bsb00042612/images/ 
 M. Axboe, The Scandinavian gold bracteates, Acta Archaeologica, 52 (1981). 
 Morten Axboe: "Odin og den romerske kejser" (kronik i Skalk 1990 nr. 4; s. 18-27)
 Morten Axboe: "The chronology of the Scandinavian gold bracteates" (i: John Hines et al.: The Pace of Chance; 1999; s. 126-147) 
 M. Axboe, Die Goldbrakteaten der Völkerwanderungszeit: Herstellungsprobleme und Chronologie, Walter de Gruyter (2004), .
 M. Axboe, Brakteatstudier, København 2007 (Disputats), 
 Morten Axboe: "Syv kobberstukne Tavler...'. C.J. Thomsen og guldbrakteaterne. Nationalmuseets første forskningsprojekt"  (Aarbøger for Nordisk Oldkyndighed og Historie 2006; ; København 2009; s. 53-89)
 Morten Axboe: "Året 536" (Skalk 2001 nr. 4, s. 28-32);
 Morten Axboe: "Brakteatstudier" (Nordiske Fortidsminder Serie B, Bind 25); København 2007; 
 Morten Axboe & Bjarne Henning Nielsen: "Ofret til guderne - fundet af bønder. De store guldofferfund fra ældre germansk jernalder i Vesthimmerland." (i: Vesthimmerlands Museum: Årbog 2011; s. 31-50)
 Morten Axboe: "Late Roman and Migration Period sites in southern Scandinavia with archaeological evidence of the activity of gold and silver smiths" (i: Alexandra Pesch and Ruth Blankenfeldt (red.): Goldsmith Mysteries Archaeological, pictorial and documentary evidence from the 1st millennium AD in northern Europe; Wachholtz Verlag, Neumünster 2012; ; s. 123-142)

Arkæologer fra Danmark
Barcelona Open

Barcelona Open er en tennisturnering for professinelle mandlige tennisspillere, der hvert år i slutningen af april måned afvikles på grusbaner i Real Club de Tenis Barcelona i Barcelona, Spanien. Turneringen er en del af ATP World Tour, hvor den er kategoriseret som en ATP Tour 500-turnering, hvilket betyder, at det er den næsthøjst rangerende tennisturnering i Spanien, kun overgået af Madrid Open.

Mesterskabet er blevet spillet siden 1953, og Rafael Nadal har rekorden for flest turneringssejre i singlerækken med 12 titler i perioden 2005-21. Ingen andre har vundet singletitlen mere end tre gange. Roy Emerson har rekorden i doublerækken med syv titler vundet i perioden 1959-66.

Vindere og finalister

Herresingle

Vindere af flest titler

Finaler

Herredouble

Vindere af flest titler

Finaler

Eksterne links 
 Barcelona Open   
 ATP World Tour - Barcelona Open 
 ATP Tour - Tournament Heritage: Barcelona (21. april 2020)

Noter 

 
Etableret i 1953
Philip Ernst af Slesvig-Holsten-Sønderborg-Glücksborg

Philip Ernst af Slesvig-Holsten-Sønderborg-Glücksborg (født 5. maj 1673, død 12. november 1729) var en af de mange afdelte sønderborgske hertuger. Han var hertug af Slesvig-Holsten-Sønderborg-Glücksborg fra 1698 til 1729.

Han var søn af hertug Christian af Slesvig-Holsten-Sønderborg-Glücksborg og Agnes af Slesvig-Holsten-Sønderborg-Plön. Ved faderens død i 1698 arvede han som ældste overlevende søn faderens lille hertugdømme omkring Glücksborg Slot i Angel. Han blev efterfulgt som hertug af sin søn Frederik.

Eksterne links 
 Hans den Yngres efterkommere

Hertuger af Glücksborg
Sønderborgske fyrstelige
Huset Oldenburg
Personer fra Angel